[{"text_idx": "#000002", "text": "Post la pasintjara konsultado de unujara laborplano, nun ni s\u0302atus rigardi la TEJO-strategion pli longhorizonte. Tial unue la Estraro de TEJO s\u0302atus instigi vin pripensi kiel vi en via revo imagas TEJOn post 10 jaroj? Se tia tre longhorizonta ideumado interesas vin, bonvolu respondi la demandon en maksimume 100 vortoj."}, {"text_idx": "#000003", "text": "La c\u0302efa parto de nia c\u0302i-jara planado estas kreo de trijara strategio. Per sia strukturo g\u0302i tre diferencos de la unujara laborplano, kiu estis bazo por nia agado g\u0302is nun. La strategio estos dividita je 4 agadkampoj, kiuj estas samaj, kiel tiuj en UEA-Strategio, nome: konsciigo, kapabligo, komunumo, kunordigo (pli detale priskribitaj fine de le mesag\u0302o). En la agadkampoj ni difinos la celojn kun realigendaj agadoj kaj templimigitaj atingendaj rezultoj. La celoj estos SMART-celoj: Specifaj-Mezureblaj-Ambiciaj-Realigeblaj-Templimigitaj."}, {"text_idx": "#000004", "text": "Por helpi al vi kontribui al la strategio, ni pretigis foliojn pretajn por plenigi. Vi povas els\u0302uti en kelkaj formatoj: doc, odt kaj rtf. Vi povas proponi plurajn celojn en diversaj agadkampoj. Plenigu tiom da folioj, kiom da celoj vi proponas, c\u0302ar tiel pli facilos por ni trakti ilin. La foliojn bonvolu sendi al g\u0302is la 31-a de marto 2014. Kelkajn tagojn poste ni laboros pri tio en la estrarkunsido."}, {"text_idx": "#000008", "text": "En la folioj estas kurte priskribitaj c\u0302iuj agadkampoj. Se vi s\u0302atus konatig\u0302i kun pli detalaj priskriboj, jen la koncerna parto de UEA-Strategio:"}]